আজ একজন গরীবের ডাক্তারের গল্প বলি ...

বৃহত্তর রংপুর তথা গাইবান্ধার কৃতি সন্তান যিনি রােগী দেখার ফি শিথিলযােগ্য করার জন্য গরীবের ডাক্তার হিসাবেও পরিচিত যার নাম ডাঃ এজাজুল ইসলাম । ডাঃ এজাজুল ইসলাম একজন বাংলাদেশী নাট্য ও চলচ্চিত্র অভিনেতা । তিনি মূলত একজন ডাক্তার । জনপ্রিয় কথা সাহিত্যিক হুমায়ূন আহমেদের মাধ্যমে তার নাটকে আগমন । পরবর্তীতে তিনি চলচ্চিত্রেও অভিনয় করেন । তার অভিনীত প্রথম চলচ্চিত্র শ্রাবণ মেঘের দিন । এর পর তিনি দুই দুয়ারী , চন্দ্রকথা , শ্যামল ছায়া চলচ্চিত্রে অভিনয় করেন । তিনি তারকাটা চলচ্চিত্র অভিনয়ের জন্য ৩৯ তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কারে ভূষিত হন । ডাঃ এজাজুল ইসলাম ১৯৮৪ সালে রংপুর মেডিকেল কলেজ থেকে এমবিবিএস পাশ করেন । পরে বঙ্গবন্ধু শেখ মুজিব মেডিকেল বিশ্ববিদ্যালয় থেকে নিউক্লিয়ার মেডিসিনে স্নাতকোত্তর পাশ করেন । ডাঃ এজাজুল ইসলাম একজন ডাক্তার হিসেবে তার কর্মজীবন শুরু করেন । তিনি গাজীপুর চৌরাস্তায় একটি চেম্বারে নিয়মিত রােগী দেখেন ।

তিনি এখনাে ৩০০ টাকা ফিতে রােগী দেখেন । তার ভিজিট ফি কম হওয়ায় তাকে গরীবের ডাক্তার নামে ডাকা হয় । ২০১৭ সালের অক্টোবর মাসে এজাজুল ইসলাম ঢাকা মেডিকেল কলেজে নিউক্লিয়ার মেডিসিনের প্রধান হিসেবে যােগদান করেন ।